Μου φαίνεται φτηνό να το αποκαλέσω φιλία.
Ήταν κάτι άλλο. Σαν συγγένεια.
Από τα βάθη της ψυχής μας.
Μπορούσαμε να αντιμετωπίσουμε τα πάντα στη ζωή
όσο είχαμε η μία την άλλη να την περιμένει.
Υποτίθεται ότι θα γερνούσαμε μαζί.
Αυτό που είχαμε ήταν δυνατό
και ουσιώδες,
και υποτίθεται ότι θα κρατούσε για πάντα.
Αλλά δεν έγινε έτσι.
ΒΑΣΙΣΜΕΝΗ ΣΤΟ ΒΙΒΛΙΟ ΤΗΣ ΑΡΑΜΙΝΤΑ ΧΟΛ
Πότε είδατε τελευταία φορά το θύμα;
Είχαμε βγει για φαγητό. Χθες βράδυ;
Δεν φαίνεστε σίγουρη.
Όχι, είμαι. Συγγνώμη. Είμαι. Απλώς…
Δεν μου φαίνεται λογικό να ήταν χθες.
Ξέρετε, όλα φαίνονται πολύ διαφορετικά τώρα.
Μπορώ να ρωτήσω πώς;
Τι συνέβη;
Τη λήστεψαν;
Τη βίασαν;
Δεν μπορούμε να μοιραστούμε τέτοιες πληροφορίες.
- Ελπίζουμε να μας βοηθήσετε. - Ναι. Όπως μπορώ.
Τι μπορώ να κάνω.
Ίσως είστε το τελευταίο άτομο που της μίλησε πριν από τον δράστη,
οπότε μπορείτε να μας πείτε ό,τι θυμάστε από τη χθεσινή βραδιά.
ΕΝΤΕΚΑ ΩΡΕΣ ΠΡΙΝ
Εντάξει. Πάμε.
Πάμε! Ευχαριστώ!
Ευχαριστώ τους συναδέλφους στην ομάδα Ν. Ασίας που με άφησαν να νικήσω.
ΝΑΝΣΙ ΝΑ ΣΥΝΑΝΤΗΘΟΥΜΕ ΝΩΡΙΣ;
ΠΡΕΠΕΙ ΝΑ ΣΟΥ ΜΙΛΗΣΩ!
Ευχαριστώ και την ατρόμητη αρχηγό μας, την Έλινορ,
για τα δύο πιο αποδοτικά, δύσκολα χρόνια της ζωής μου.
- Να πω κάτι; - Φυσικά.
Λοιπόν…
Αυτοί οι γελοίοι αγώνες κόρνχολ εξυπηρετούν κάποιον σκοπό.
Όχι απλώς να φέρουν λίγη χαρά και ελαφρότητα
στην πραγματικά δύσκολη αλλά σημαντική δουλειά
που όλοι κάνετε σε όλον τον κόσμο.
Αυτές οι στιγμές σηματοδοτούν και μεταβάσεις.
Οπότε, Κουμάλ, σηκώνουμε τα ανακυκλωμένα ποτήρια μας στην υγειά σου
γιατί είμαστε πολύ περήφανοι για όσα κατάφερες στη Διάσωση κι Ενίσχυση.
Και είμαστε ακόμα πιο περήφανοι για τη δουλειά μπροστά σου.
- Ευχαριστώ. - Εγώ ευχαριστώ.
Στον Κουμάλ!
Φάτε, παρακαλώ! Δεν θέλω να πετάξω φαγητό.
ΣΥΓΓΝΩΜΗ, ΑΛΛΑ ΠΡΑΓΜΑΤΙΚΑ ΣΕ ΧΡΕΙΑΖΟΜΑΙ, ΕΛ!
Ευχαριστώ.
- Ωραία ομιλία, αφεντικό. - Τι;
- Σου έκανα ένα κομπλιμέντο. - Μην το κάνεις.
ΕΛΠΙΖΩ ΝΑ ΕΦΥΓΕΣ ΗΔΗ.
- Τι; - Έχεις λίγο χρόνο;
Δεν έχω. Συγγνώμη, δεν έχω.
- Αλλά ίσως βρεθούμε αργότερα; - Ναι.
ΕΛΙΝΟΡ ΘΑ ΕΡΘΩ ΝΩΡΙΣ!
Ναι; Τα λέμε μετά; Εντάξει.
Βλέπω.
Κάτσε. Πρέπει… Ξέρω.
- Πρέπει να το κάνω; - Είναι παράδοση.
- Ναι. - Από το κολέγιο.
Όταν ήμασταν νέες και κακόγουστες.
- Ελ, βοήθεια. - Δεν φτιάχνω εγώ τους κανόνες.
- Χρόνια πολλά! - Χρόνια πολλά!
Θεέ μου, όχι.
Χειροτέρεψε.
- Ναι. - Αηδία.
Είναι χάλια.
Λοιπόν, γλυκιά μου, πώς ήταν η μέρα σου; Σε λάτρεψαν επαρκώς;
Φυσικά. Η Άρτεμις ξύπνησε στις 06:00 για να αρχίσει να με λατρεύει.
Ζητώντας τηγανίτες.
Ήταν πολύ γλυκά τα κορίτσια, ο Χάουαρντ τα έβαλε να γράψουν ποιήματα.
- Τι γλυκό! - Ναι.
Λιγάκι φτηνό.
- Είναι προσωπικό. - Νάνσι.
Της αξίζει να την πνίγει στα δώρα.
Με συγχωρείτε.
Τάρτες πατάτας με ντοματίνια κονφί.
Με σαμπάνια, κερασμένη από τον σεφ.
- Ευχαριστώ. Ευχαρίστησε τον Μάρκο. - Βεβαίως, κα Μπουσέ.
Ευχαριστώ.
Καταπληκτικό.
Πολύ καλό.
Πατατοκροκέτες δεν είναι;
Όχι, είναι πολύ κυριλέ, χειροποίητες πατατοκροκέτες.
Μη γίνεσαι αγενής.
- Μ' αρέσει όταν κοιμάσαι με σεφ. - Πώς πάει με τον συνάδελφο;
Είναι ακόμα…
Ναι, είμαστε ακόμα σε επαφή.
- Πού και πού. Κατάλαβες; - Ναι.
Στο χαλαρό.
- Αυτός το ξέρει; - Ναι.
- Τέλεια. - Νάνσι, είσαι καλά;
- Τι; - Όλα καλά;
Ναι!
Κυρίες, ήθελα να πω ότι…
Θα κρατήσει πολύ; Κατουριέμαι.
- Όχι. - Απλώς λέω.
Ήθελα να πω ότι χαίρομαι που είμαι εδώ με τα δύο άτομα
που αγαπάω και μ' αγαπούν πιο πολύ στον κόσμο.
- Γλυκούλα! - Σ' αγαπάμε.
Μια ιρλανδική παροιμία…
- Θεέ μου. Μη. - Πλάκα κάνω.
- Έλα. - Χρόνια πολλά.
Ευχαριστώ.
Εντάξει, επιστρέφω.
- Έτοιμο το τραπέζι σας, κα Μπουσέ. - Τέλεια. Ευχαριστώ.
Νάνσι, τι συμβαίνει; Είσαι καλά;
Ναι. Όχι…
- Τι συμβαίνει; - Εκείνος ο τύπος. Συνεχίζει.
- Τι; - Ξέρω.
- Νόμιζα ότι χωρίσατε. - Προσπάθησα. Το ξέρω. Είναι πολύπλοκο.
Τι σημαίνει αυτό;
Η Μαίρη δεν το ξέρει. Γίνεται να μην πεις τίποτα;
Δεν θέλω να αναστατωθεί.
Αλλά εγώ να αναστατωθώ;
Δεν είσαι και μονογαμική.
Νάνσι, αν ήσουν ειλικρινής με τον Ρόμπερτ για το τι έκανες,
κανένα θέμα. Οι ανοιχτοί γάμοι είναι σαν ανοιχτές κουζίνες.
- Όλοι τις προτιμούν. - Δεν είναι έτσι ο Ρόμπερτ.
Αλλά αυτό που κάνεις δεν σε απελευθερώνει.
- Σε κάνει δυστυχισμένη. - Ξέρω.
Απλώς όταν είμαι μαζί του, νιώθω αδύναμη.
Θυμάσαι τι μου είχες πει
για τη διαφορά μεταξύ αγάπης και πάθους;
Τι είχα πει;
Είχες πει ότι η αγάπη σε γεμίζει και το πάθος σε αδειάζει.
Σίγουρα το είχα πει;
- Ναι. - Μάλλον η Μαίρη.
Όχι, εσύ το είπες. Για τον Ρόμπερτ.
Τη μέρα που σου έκανε πρόταση γάμου.
Μερικές φορές βλέπεις τη ζωή μου πιο καθαρά από μένα.
Όχι, απλώς…
- Γεια! Τι τέλεια θέα! - Γεια!
Έτσι δεν είναι;
Τι συζητάμε;
Τα μπλεξίματα της Έλινορ.
Λοιπόν… Μου πρόσφεραν κοκαΐνη στην τουαλέτα.
Τι;
Δεν πήρα, αλλά ήταν ευγενικό.
Το 'χεις ακόμα!
Ευχαριστώ.
ΚΙΝΗΤΟ ΡΟΜΠΕΡΤ
- Γεια. - Έλινορ, ο Ρόμπερτ είμαι.
Συγγνώμη που σε ενοχλώ τόσο αργά ή τόσο νωρίς.
Δεν πειράζει. Τι έγινε;
Η Νάνσι δεν γύρισε χθες βράδυ και δεν σηκώνει το κινητό.
Μήπως γύρισε σπίτι μαζί σου μετά το φαγητό;
Μ' ακούς;
- Είσαι καλά; - Ναι…
- Συγγνώμη. Δεν είσαι μόνη; - Όχι…
Μου δίνεις ένα λεπτό;
Εντάξει, λοιπόν…
ΕΛΙΝΟΡ ΜΕ ΠΗΡΕ Ο ΡΟΜΠΕΡΤ.
Δεν έχει γυρίσει ακόμα η Νάνσι;
Όχι, κι έχω αφήσει ένα σωρό μηνύματα.
Καμία απάντηση.
Ανησυχώ.
Ναι, δεν ξέρω, Ρόμπερτ.
Φάγαμε μαζί και μετά έφυγε.
ΕΙΣΑΙ ΚΑΛΑ; ΤΙ ΝΑ ΤΟΥ ΠΩ;
Σου είπε ότι έρχεται;
Δεν μου είπε αυτό ακριβώς, αλλά υπέθεσα…
ΑΚΟΥΣ; ΣΕ ΚΑΤΑΛΑΒΕ!
Θα πάρω την αστυνομία.
- Όχι, Ρόμπερτ. Μην το κάνεις. - Εντάξει, λοιπόν…
Τι; Ξέρεις πού είναι;
Όχι ακριβώς.
Έλινορ, τι στον διάολο γίνεται;
Ντύνομαι κι έρχομαι.
Δεν είναι ανάγκη. Αν μου πεις…
Σταμάτα! Μην πάρεις την αστυνομία μέχρι να μιλήσουμε. Σε παρακαλώ.
- Εντάξει. - Εντάξει. Έρχομαι.
Να πάρει!
Τζόρνταν.
Να πάρω το τζιν;
- Ναι. - Εντάξει.
Φεύγεις κιόλας;
Ναι, αλλά δεν πειράζει, γιατί δεν ήμουν ποτέ εδώ, το θυμάσαι;
ΔΕΝ ΕΧΩ ΠΟΛΛΕΣ ΕΠΙΛΟΓΕΣ…
Γεια.
Λοιπόν, με χωρίζει;
Φεύγει;
Αυτό είναι;
Δεν ξέρω τι σκέφτεται και δεν έχει πει κάτι τέτοιο.
Τι; Έλεος, Έλινορ.
Ήρθες ως εδώ. Πες μου την αλήθεια.
Βλέπει κάποιον άλλο;
Λυπάμαι.
Λοιπόν…
Μάλιστα.
Δεν θέλω να αναμειχθώ σ' όλο αυτό.
Λοιπόν, ποιος είναι;
Μου είπε ότι τελείωσε. Αλλά ξέρεις τη Νάνσι.
- Άλλες φορές είναι σαφής και άλλες… - Θέλω ένα όνομα.
- Ντέιβιντ. - Ποιος Ντέιβιντ;
Δεν ξέρω.
Λέει ότι τον γνώρισε στη δουλειά.
Στο μουσείο; Στο μπαλέτο; Στο νοσοκομείο;
Πού τον βρήκε;
Δεν μου είπε.
Οπότε, το φαγητό με εσένα και τη Μαίρη χθες βράδυ ήταν το άλλοθί της;
Όχι. Πήγαμε για φαγητό για τα γενέθλια της Μαίρης.
Μη μου λες ψέματα.
- Αρκετά έχω ακούσει. - Όχι από εμένα.
Δεν σου έχω πει ψέματα ποτέ. Ποτέ.
Φάγαμε όλες μαζί και μετά έφυγε.
Θες να πιεις κάτι;
- Το έκοψα. - Τι;
Πότε;
Πριν δύο βδομάδες.
Μου έχει φανεί σαν χρόνος.
Το έκανα για εκείνη.
Καινούριο είναι αυτό;
Δεν ξέρω. Μετακινεί συνέχεια τα έργα τέχνης για ανανέωση.
Τόσο δυστυχισμένη είναι μαζί μου;
Ξέρω ότι τα λέει όλα σ' εσένα και τη Μαίρη…
Μην το κάνεις αυτό.
Δεν έχει να κάνει με εσένα. Είναι δυστυχισμένη με τον εαυτό της.
Ευχαριστώ που ήρθες, αλλά πρέπει να συνέλθω.
Μπορείτε να καθίσετε, κύριε;
Προτιμώ να μείνω όρθιος.
Βρέθηκε ένα πτώμα σήμερα το πρωί και πιστεύουμε ότι είναι η σύζυγός σας.
Η Νάνσι.
Πώς ξέρετε ότι ήταν αυτή;
Στο πορτοφόλι που βρέθηκε υπήρχε η ταυτότητά της.
Θεέ μου.
Ναι, λοιπόν…
- Πού; - Στο πάρκο Αρόγιο Σέκο.
Κάτω από τη γέφυρα του Κολοράντο, έχει μια διάβαση…
Το ξέρω. Ζω μια ζωή στην Πασαντίνα.
Τι της συνέβη;
Τα στοιχεία δείχνουν ότι δέχτηκε φονική επίθεση.
Και δυστυχώς μόνο αυτά μπορώ να πω.
Θέλουμε κάποιον από την οικογένεια για αναγνώριση.
Συγγνώμη.
Τι είπατε;
Θέλουμε κάποιον να αναγνωρίσει το πτώμα.
Ναι. Αυτή είναι. Είναι…
Είναι η Νάνσι.
Κυρία Μπουσέ.
Κυρία Μπουσέ!
Σας ρώτησα πόσο καιρό γνωρίζατε την εκλιπούσα.
Είμαστε κολλητές 25 χρόνια μαζί με τη Μαίρη.
Πρέπει να πάρω τη Μαίρη, γιατί δεν γίνεται να το διαβάσει.
Είπατε στον κύριο Χένεσι ότι έβλεπε κάποιον άλλον άντρα.
Ναι.
Τι ξέρετε γι' αυτόν;
Όχι πολλά.
Τον λένε Ντέιβιντ.
Γνωρίστηκαν στη δουλειά.
- Στη δουλειά; - Ναι.
Ο κύριος Χένεσι μας είπε ότι ήταν νοικοκυρά.
Ναι. Κάνει φιλανθρωπικό έργο.
Συμμετέχει στο διοικητικά συμβούλια αρκετών οργανισμών.
Ο Ρόμπερτ θα σας δώσει την πλήρη λίστα.
Μ' εσάς μιλάμε τώρα.
Υπάρχει κάτι άλλο που μπορείτε να μας πείτε για τον εραστή της;
Χρώμα μαλλιών; Ηλικία; Καταγωγή; Ύψος;
- Βάρος; - Όχι, λυπάμαι.
Μακάρι να ήξερα.
Η γυναίκα μου έχει μια φίλη από το πανεπιστήμιο.
Όλη μέρα μιλάνε στο τηλέφωνο.
Ερώτηση είναι αυτή;
Ίσως να σας έχει πει κάτι παραπάνω από το μικρό του όνομα.
Δεν μου είπε.
Απ' ό,τι φαίνεται.
Είμαι υπό κράτηση;
Ή είμαι ελεύθερη να φύγω;
Πρέπει να πάτε κάπου αλλού;
Είστε ελεύθερη να φύγετε. Κάντε μας τη χάρη και μείνετε στην πόλη.
Φυσικά.
Ευχαριστώ.
Κανένα πρόβλημα.
Πού είναι το αστείο;
Γεια!
- Θεία Έλι! - Γεια.
Κόπηκα στο δάχτυλο. Μολύνθηκε.
Πήρα γάτα!
- Ναι; - Ταΐζει μια γάτα.
- Δεν είναι δική της. - Είναι.
- Δεν είναι. - Είναι!
Σταμάτα, ψεύτρα! Μαμά, πες της!
Τι ωραία έκπληξη! Είσαι καλά;
- Όχι, δεν είναι. Δεν έχεις. - Έχω!
Γλυκέ μου, τις παίρνεις μέσα;
Ελάτε μέσα. Ποια θέλει iPad;
- Ελάτε. - iPad!
Η Έλι και η μαμά θέλουν να μείνουν μόνες.
Τι είναι;
Η Νάνσι.
Τι;
- Μαίρη. - Τι;
Πέθανε.
Τι εννοείς πέθανε;
Μαίρη, είναι νεκρή.
Τι εννοείς ότι πέθανε;
Τι εννοείς;
Όταν είδες το πτώμα της, πώς ήταν…
Τι της έκαναν;
Η πληγή είναι στο πίσω μέρος του κεφαλιού.
Οπότε, το πρόσωπό της ήταν ακόμα τέλειο.
Τι διάολο έκανε στο Αρόγιο;
Δεν ξέρω σίγουρα. Αλλά…
Τι εννοείς σίγουρα; Ξέρεις κάτι άλλο;
Θα συναντούσε κάποιον.
Τι; Τι εννοείς θα συναντούσε κάποιον;
Έναν τύπο. Κάποιον που έβλεπε.
Θεέ μου.
Γι' αυτό μιλούσατε χθες βράδυ όταν γύρισα από την τουαλέτα;
Ναι. Αλλά, Μαίρη, δεν…
Δεν μου είπε σχεδόν τίποτα.
Αλλά ήξερες.
- Ποιος ήταν; - Δεν ξέρω.
Δεν ξέρω πολλά. Ξέρω ότι της έστελνε μηνύματα
και ήταν ταραγμένη, οπότε πρέπει να βλέπονταν ακόμα.
- Και… - Ακόμα;
- Ναι. - Βλέπονταν ακόμα;
Ναι.
Πόσο καιρό το ξέρεις;
Δεν ξέρω. Κάνα δυο βδομάδες.
Θεέ μου. Έλεος, Έλι.
Δεν ήταν δουλειά μου να σου το πω.
Νόμιζα ότι θα το έληγε. Δεν το θεωρούσα σοβαρό.
Δεν πίστευα ότι…
Εντάξει.
Σου είπε τίποτα άλλο γι' αυτόν;
Μου είπε ότι τον λένε Ντέιβιντ και ότι γνωρίστηκαν στη δουλειά.
- Το είπες στην αστυνομία; - Ναι, φυσικά. Τους είπα τα πάντα.
Ναι, αλλά καμιά σας δεν το είπε σε εμένα, οπότε…
Τι, νόμιζες ότι θα ήμουν επικριτική;
- Αυτό νόμιζε; Ότι… - Όχι, Μαίρη.
Νομίζω…
Είσαι πιο επικριτική από μένα κάποιες φορές.
- Εντάξει. - Το ξέρεις;
Ναι, εντάξει.
Ίσως γι' αυτό να μου το είπε.
Ήξερε ότι θα ήμουν πιο σκληρή μαζί της, και ήμουν.
Εγώ της είπα να τον χωρίσει,
πήγε να τον δει, και τώρα είναι νεκρή.
Κατηγορείς τον εαυτό σου;
Δεν μπορείς να το κάνεις αυτό.
Τι έγινε;
Γεια, Μάρκους.
- Γεια σου. - Γεια.
- Πώς πήγε με τον κοινωνικό λειτουργό; - Μαμά, είμαι μεγάλος πλέον.
Μπορείς να μου μιλήσεις.
Τι συμβαίνει;
Εντάξει.
Η…
Σκότωσαν τη θεία σου τη Νάνσι χθες βράδυ.
Βρήκαν το πτώμα της.
- Θεέ μου. - Λυπάμαι.
Μαμά. Έλα εδώ.
Θεέ μου. Μαμά, λυπάμαι πολύ.
Μην ανησυχείς, καλέ μου.
Εντάξει, λυπάμαι.
Εντάξει, καλέ μου. Εντάξει.
Καλά είμαι.
ΛΟΣ ΑΝΤΖΕΛΕΣ
Η αστυνομία είπε ότι υπήρχαν σημάδια άγριας επίθεσης.
Δεν έχει συλληφθεί κάποιος ύποπτος μέχρι στιγμής.
Σύζυγος του θύματος είναι ο Ρόμπερτ Χένεσι,
γιος του ιδρυτή της Χέτζροου Κάπιταλ.
Μηνύματα φόρου τιμής στα σόσιαλ μίντια
όπου η κυρία Χένεσι είχε χιλιάδες ακολούθους.
Πιστεύουν ότι θα βοηθήσει;
Μπορεί.
Ίσως νοιαστούν για εκείνη.
Έλα.
Ειλικρινά, αν βλέπατε μόνο τις καλύτερες στιγμές της ζωής της,
δεν θα τη μισούσατε;
Το "μίσος" είναι άσχημη λέξη.
Ζήλια, ίσως. Αν έβλεπα μόνο αυτά.
Δεν ήταν η αληθινή πλευρά της.
Ναι, ήταν, Έλι.
Απλώς δεν ήταν μόνο αυτό.
Έχεις δει την Κόρα;
Όχι. Όχι ακόμα.
Δεν ήξερα καν ότι η μαμά είχε μαύρα ρούχα.
Είχε μια απίστευτη μαύρη δερμάτινη ολόσωμη φόρμα
που φορούσε όταν πηγαίναμε στο κλαμπ.
Δεν μπορώ καν να το φανταστώ.
Ήθελε να με πηγαίνει για ψώνια.
Δεν την άφηνα ποτέ.
Καταλαβαίνω.
Μητέρες και κόρες, είναι πολύπλοκο.
Όχι, αλλά την έκραζα για τα ρούχα που έπαιρνε.
Και τώρα ψάχνω τα ρούχα της
για να βρω κάτι να βάλω στην κηδεία της.
Κόρα…
Αν δεν το αντέχεις, δεν χρειάζεται να το κάνουμε τώρα.
Δεν νιώθω τίποτα, Έλι.
Μάλλον είσαι σε σοκ.
Αυτό είναι; Γιατί νιώθω ότι κάτι πάει λάθος με εμένα.
Τίποτα δεν πάει λάθος, εντάξει;
Θυμάμαι να είμαι με τη μαμά σου σ' αυτό το δωμάτιο όταν ήσουν βρέφος.
Σε κρατούσε στα χέρια της και είχε ξετρελαθεί μαζί σου.
Τίποτα δεν την έκανε πιο χαρούμενη από το να είναι η μαμά σου.
Κι εγώ μόνο την απομάκρυνα.
Και τώρα είναι πολύ αργά.
Γλυκιά μου, δεν πειράζει.
Εγώ είμαι εδώ.
Θα μείνεις μαζί μας;
Αλήθεια;
Δεν θέλω να είμαι μόνη με τον μπαμπά.
Κόρα, δεν…
Εντάξει.
Ξέρω ότι ζορίζεται με τα συναισθήματά του,
αλλά τον ξέρω από τότε που ήμουν λίγο μεγαλύτερη από εσένα.
Δεν είναι μόνο αυτό.
Δεν νιώθω ασφαλής μαζί του.
Δεν χρειάζομαι υπεύθυνο δημοσίων σχέσεων.
Θέλω να βρουν ποιος σκότωσε τη γυναίκα μου.
Είναι εταιρεία διαχείρισης κρίσεων, Ρόμπερτ.
Ο μπαμπάς θέλει απλώς να γνωριστείτε.
Αυτό είναι. Στην τελική, επιλογή σου είναι.
Έχεις σκεφτεί καθόλου την ιδέα μιας αμοιβής;
Δεν μ' αρέσει η ιδέα της επικήρυξης.
Κανείς δεν θέλει να σε πιέσει,
αλλά έχει να κάνει με τον έλεγχο του αφηγήματος.
- Γεια. - Εννοώ ότι είμαστε…
Έλινορ. Δεν ήξερα ότι ήσουν εδώ.
- Συγγνώμη που διακόπτω. - Όχι, έλα.
Έλα. Είσαι καλή φίλη.
Έχεις σταθεί στην οικογένεια τόσο καιρό.
Πήγαινα στην κουζίνα.
Θέλει κανείς άλλος ποτό;
Όχι, ευχαριστούμε.
Κάνει κρύο εδώ;
Η αδερφή μου θέλει να βοηθήσει
να τελειώσει το αλκοόλ του σπιτιού.
Ναι, νομίζω ότι αυτό κάνει.
Η Κόρα μού ζήτησε να μείνω μαζί σας για ένα διάστημα.
- Εντάξει. Κι εσύ πώς νιώθεις γι' αυτό; - Δεν έχει να κάνει με το πώς νιώθω εγώ.
Έχει να κάνει με το τι είναι καλύτερο για την Κόρα.
Αν δεν σε έχω ευχαριστήσει για όσα κάνεις…
Μην το κάνεις, σε παρακαλώ, Ρόμπερτ.
Όχι, είναι κάτι που ξεχνάω να κάνω.
Γίνομαι μαλάκας κάτι φορές, θεωρώντας τους πάντες γύρω μου δεδομένους.
Πώς σου φάνηκε η Κόρα;
Με φοβάται;
Δεν είπε ακριβώς τη λέξη "φοβάμαι".
Δεν είναι εύκολο να χάνει τη μητέρα της
και να βλέπει να με αντιμετωπίζουν ως ύποπτο.
Δεν σε θεωρούν ύποπτο, έτσι;
Εκεί πάει.
Ξέρεις, δεν έχω άλλοθι. Ήμουν μόνος στο σπίτι μέχρι να μιλήσουμε.
Συγγνώμη.
Καταλαβαίνω…
ΤΖΟΡΝΤΑΝ ΟΛΑ ΚΑΛΑ;
ότι αν σε έχει δίπλα της, θα νιώθει πιο άνετα τώρα.
Θα περνάω όσο πιο συχνά μπορώ.
Αλλά δεν νομίζω ότι είναι καλή ιδέα να μείνω εδώ.
Ναι. Εντάξει.
- Εντάξει. - Ευχαριστώ.
ΔΙΕΘΝΗΣ ΔΙΑΣΩΣΗ + ΕΝΙΣΧΥΣΗ
- Καλησπέρα. - Γεια, κυρία Μπουσέ.
- Σαμ, άλλαξες τα μαλλιά σου. Μ' αρέσουν. - Ευχαριστώ.
- Γεια. - Γεια.
Δεν περιμέναμε να έρθεις. Θα 'χαμε προετοιμαστεί.
Πέρασα να πάρω μερικά πράγματα.
Δεν ήθελα να διακόψω τη ροή.
Όχι, είσαι το αφεντικό. Κάνε ό,τι θες. Νόμιζα ότι ήθελες περισσότερο χρόνο…
Δεν θέλω να το κάνω θέμα εδώ.
Λυπάμαι πάρα πολύ για την απώλειά σας.
- Δεν μπορώ να το φανταστώ. - Ευχαριστώ.
Δεν υπάρχουν λόγια. Δεν υπάρχουν.
Το είπες, Ολίβια.
Ευχαριστώ.
Ήρθαν κάποιοι ντετέκτιβ νωρίτερα.
Ρωτούσαν για τις ώρες εκείνης της νύχτας.
Είπα ότι είχα φύγει. Δεν μπορούσα να τους βοηθήσω.
Απλώς τσεκάρουν. Προσπαθούν να φτιάξουν τη χρονική σειρά.
Σωστά.
Θα αναβάλουμε το ταξίδι στη Μέση Ανατολή.
Ναι, φυσικά. Συμβαίνουν πολλά τώρα. Μη σ' ανησυχεί κι αυτό.
Δεν θέλουν να φύγω από την πόλη.
Αν έπρεπε να ξέρω κάτι, θα μου το έλεγες, έτσι;
Ναι.
Γεια.
- Γεια. - Σε έψαχνα.
Ναι, δεν είναι η καλύτερη στιγμή.
Πας κάπου;
Δεν φεύγεις, έτσι;
Όχι. Παίρνω πράγματα μήπως και δουλέψω από το σπίτι.
Ίσως πάω να βοηθήσω τη φίλη μου.
Εσένα ποιος σε βοηθάει;
- Τι; - Είπα, εσένα ποιος σε βοηθάει;
Είναι και δική σου απώλεια.
Εντάξει.
Τζόρνταν, αυτό που θα βοηθούσε τώρα θα ήταν η διακριτικότητά σου.
- Εντάξει; - Ναι, φυσικά.
Εντάξει, ευχαριστώ.
Να πάρει.
Μαίρη.
- Πάλι καπνίζεις; - Όχι.
Ναι.
Είναι συναισθηματικό στήριγμα.
Δεν καταλαβαίνω γιατί κάνουμε το μνημόσυνο τόσο γρήγορα.
Γιατί ο Ρόμπερτ ήθελε να ξεμπερδεύει.
Να πάρει. Έρχονται. Μου το κρατάς;
- Τι; - Σε παρακαλώ. Κράτα το.
Μαίρη.
Γεια σας, παιδιά.
Θεία Έλι, καπνίζεις;
Είναι κακή συνήθεια, αλλά δεν την κάνει κακό άνθρωπο.
Ευχαριστώ, Χάουαρντ.
Θα σας κρατήσουμε δύο θέσεις.
Ευχαριστώ.
- Τώρα νομίζουν ότι καπνίζω. - Συγγνώμη. Δεν έπρεπε να τις φέρουμε.
Είπε "Μην τις προστατεύουμε από τη θλίψη".
Το οργάνωσε η οικογένεια του Ρόμπερτ. Δεν θα υπάρχει θλίψη.
Μόνο κομψότητα και λευκή προτεσταντική άρνηση.
Πότε βγαίνει η νύφη;
Δεν είναι γάμος. Κηδεία είναι.
Βασικά, είναι μνημόσυνο, επειδή δεν υπάρχει νεκρός.
Δεν τις προστατεύουμε από τη θλίψη.
Ναι, το έμαθα.
Εγώ τρελάθηκα ή αυτό μυρίζει κάπως;
Είναι πολτός ρόδων.
Φτιάξαμε χαρτί από λινό και ροδοπέταλα από τον κήπο της Νάνσι.
Είναι υπέροχο.
Λιώσατε τα τριαντάφυλλά της και…
Ναι. Φυσικά.
Ευχαριστούμε που ήρθατε.
- Σας παρακαλώ. - Φυσικά, κύριε Χένεσι.
Και τι όμορφα κοριτσάκια.
Ευχαριστώ.
Λυπάμαι που δεν βρήκες κάποιον να κρατήσει τα παιδιά.
Ευχαριστώ.
Ελ.
Ελ. Σειρά σου.
Θεέ μου.
"Βαδίζει μες στην ομορφιά, όπως η νύχτα
Σ' ανέφελα τοπία κι έναστρους ουρανούς
Κι ό,τι καλύτερο απ' το σκοτάδι και το φως
Στη θωριά της το βλέπεις, στη ματιά της
Στο τρυφερό φως έχει ωριμάσει
Που ο ουρανός αρνείται στην επηρμένη μέρα
Μια σκιά παραπάνω, μια αχτίδα λιγότερη…"
Ήταν υπέροχο, μη με παρεξηγείς, αλλά δεν ήταν…
- Εκείνη. - Ναι.
Ναι.
Η Κιτ δεν αφήνει περιθώρια.
Με έβαλε να της στείλω το ποίημα του Λόρδου Βύρωνα για έγκριση.
Και μου είπε "Όχι αστεία, όχι δάκρυα".
- Χριστέ μου. - Ναι.
Είδες τον τύπο με το τζιν μπουφάν στην εκκλησία χθες;
Όχι, δεν νομίζω. Γιατί;
Δεν θα ερχόταν κάποιος από την οικογένεια της Νάνσι, έτσι;
Όχι. Έλι, δεν θα τολμούσαν.
Σωστά.
Άκου, λοιπόν…
Ο Χάουαρντ είχε μια ιδέα.
- Βασικά, είναι περισσότερο σαν χάρη. - Εντάξει.
Θέλαμε να ξέρουμε αν θα μπορούσε ο Μάρκους να δουλέψει εθελοντικά μαζί σου.
Σκεφτήκαμε ότι αν έβλεπε την πραγματική δυστυχία στον κόσμο,
ίσως αποκτούσε μια άλλη οπτική και γινόταν πιο…
Ναι. Κάτι θα βρω, αν έχει όρεξη.
Ευχαριστώ, Έλι.
- Πολύ γενναιόδωρο. - Μαίρη.
Τον βρήκαν.
Νέα πλάνα του Νταβίντ Χατζί Μπογιέτ,
γνωστού και ως Ντ.Χ. Μπογιέτ…
- Να τος. - που επιβεβαιώνουμε
- ότι επισήμως θεωρείται… - Αποκλείεται.
- ύποπτος… - Αυτός είναι;
- για τον φόνο της Νάνσι Χένεσι. - Ναι. Έτσι λένε.
Τον ξέρεις;
Από πού να τον ξέρω;
Γιατί με ρώτησες;
Συγγνώμη, δεν έπρεπε να υποθέσω.
Όχι, δεν τον έχω δει ποτέ.
Η μαμά είναι στην ιστοσελίδα του ως χορηγός του.
Ξέρεις, στήριζε καλλιτέχνες.
Και είναι ζωγράφος.
Ντ.Χ. Μπογιέτ, ή αλλιώς Νταβίντ.
Να και η Κιτ, πάνω στην ώρα.
Λες να είναι αυτός;
Πρέπει να προσέχουμε και να μην κρίνουμε βιαστικά.
Ας μιλήσουν μαζί του… Θεέ μου.
ΣΥΝΕΛΗΦΘΗ Ο ΕΡΑΣΤΗΣ ΤΗΣ ΔΟΛΟΦΟΝΗΜΕΝΗΣ ΓΥΝΑΙΚΑΣ
Τι;
- Τι; - Θεέ μου.
Τι;
Έλι;
Να πάρει.
ΝΤ.Χ. ΜΠΟΓΙΕΤ
"Ντ.Χ. Μπογιέτ". Τώρα τον κρέμασε. Λίγο πριν πεθάνει. Αυτός είναι.
Η μαμά είναι αυτή;
- Να πάρει. - Ρόμπερτ.
- Μπαμπά; - Τι κάνεις;
- Μπαμπά, σταμάτα! Τι κάνεις… - Τι κάνεις;
Μπαμπά! Έλι!
Σταμάτα!
- Ρόμπερτ! - Μπαμπά!
- Κάνε κάτι. Έλι! - Ρόμπερτ!
- Ρόμπερτ, πού πας; - Μπαμπά!
- Τι κάνεις; - Σταμάτα, μπαμπά!
Μείνε εδώ. Σταμάτα, Ρόμπερτ. Σταμάτα!
Θεέ μου, Ρόμπερτ. Σταμάτα.
Πρέπει να ηρεμήσεις.
Έλεος. Ρόμπερτ. Τι κάνεις;
Να το συζητήσουμε μέσα; Θέλω να ηρεμήσεις,
να πάρεις μια ανάσα.
Ρόμπερτ, σε παρακαλώ.
- Δεν ήταν ποτέ δική μου. - Σταματά.
Ήθελα να είναι ολοκληρωτικά δική μου, αλλά δεν ήταν ποτέ.
Ένα κομμάτι μέσα της δεν ήταν ποτέ. Και πάντα το ήξερα, γαμώτο!
Ρόμπερτ, νομίζω ότι μας βλέπει κόσμος.
- Χέστηκα! - Ξέρω ότι είσαι θυμωμένος.
Πρέπει να ηρεμήσεις.
Άκου.
Μη μου λες πώς πρέπει να νιώθω.
Χριστέ μου, Έλινορ.
Δεν τα ξέρεις όλα, εντάξει;
Ήταν η γυναίκα μου, γαμώτο.
Έχει άλλοθι;
Ο Νταβίντ;
Ναι, ο εραστής της.
Μπορεί να ήταν σε κάποια καλλιτεχνική εκδήλωση, αλλά έφυγε νωρίς.
Δεν έχουν πολλές πληροφορίες.
Απλώς δεν νομίζω ότι είναι αυτός.
Σου είπε μόνο πώς τον λένε. Δεν έχουμε στοιχεία. Μπορεί να 'ναι αυτός.
Θα μου το έλεγε αν ήταν μαύρος.
- Δεν σου είπε σχεδόν τίποτα για αυτόν. - Είμαι η μοναδική μαύρη φίλη της.
Θα το είχε αναφέρει.
Εντάξει.
Εγώ έδωσα το όνομα στην αστυνομία. Κι αν δεν είναι αυτός ο Νταβίντ;
Τότε δεν ξέρουμε ποιος σκότωσε τη φίλη μας.
Δεν έχω ξαναδεί τον Ρόμπερτ τόσο θυμωμένο.
Είναι… Είναι οξύθυμος, ειδικά όταν πίνει…
ή όταν ζηλεύει.
Όχι, δεν…
Ξέρεις ότι την αγαπούσε όσο τίποτα άλλο.
Ο θυμός δεν είναι το αντίθετο της αγάπης.
Ενίοτε είναι η πιο αληθινή έκφρασή της.
Δεν το καταλαβαίνεις, γιατί έχεις τον Ρόμπερτ…
Τι τον έχω; Φίλο; Είναι και δικός σου φίλος.
Εσύ κι ο Ρόμπερτ έχετε ένα δέσιμο.
Ναι, το λένε Νάνσι.
Εκτός της Νάνσι.
Και η Νάνσι το ήξερε.
Τι εννοείς;
Δεν μιλούσε εμπιστευτικά μόνο σ' εσένα.
Αυτό.
- Θεέ μου! - Συγγνώμη.
Δεν ήθελα να σε τρομάξω.
Πώς μπήκες;
Κάποιος άφησε την πόρτα ανοιχτή.
- Έπρεπε να σου στείλω μήνυμα. - Ναι.
Οπότε, μπορούμε…
Άκου, σου…
Σου χρωστάω μια συγγνώμη.
Ο τρόπος που φέρθηκα και όσα είπα ήταν σκληρά.
Ήταν η γυναίκα μου, αλλά…
ήσασταν τα πάντα η μια για την άλλη.
Συγγνώμη.
Ευχαριστώ.
Δεν είχα καταλάβει πόσο ήθελα να το ακούσω αυτό από σένα.
Θα μου πεις γιατί φοράς τα καλά σου;
Σου φαίνομαι καλοντυμένος;
Έτσι βγαίνω όταν νυχτώσει.
Πού πας;
Ξέρεις πόσο αγαπάει… αγαπούσε η Νάνσι το μπαλέτο, και πόσο εγώ…
Μη. Το μισείς.
- Δεν το μισώ. Το βρίσκω… - Όντως.
Πώς είναι αυτή η γαλλική έκφραση;
- Είναι βαρετό του κερατά. - Δεν είναι γαλλική.
- Δεν χωράνε τα πόδια μου στα καθίσματα. - Τι;
Τέλος πάντων. Θα πηγαίναμε στην πρεμιέρα απόψε.
Και…
Δεν ξέρω τι να κάνω. Περιφέρομαι στο τεράστιο άδειο σπίτι, μόνος.
Δεν μπορώ να κοιμηθώ.
Περπατάω πέρα δώθε ψάχνοντάς την, αλλά δεν είναι εκεί.
Οπότε, σκεφτόμουν…
Δεν ξέρω. Ίσως στο μπαλέτο, θα μπορούσα…
Θα μπορούσες να τη νιώσεις μαζί σου.
Ναι.
Ακριβώς. Πιστεύεις ότι είναι πιθανό;
Δεν ξέρω τι είναι πιθανό πλέον.
Εντάξει.
Ήταν εδώ.
Ήμασταν όλοι εδώ και παίζαμε χαρτιά, γαμώτο.
Και τώρα απλώς έφυγε για πάντα.
Είναι λες και δεν…
Δεν βγάζει νόημα.
Γιατί να μην μπορώ να πάω σε ένα μέρος που αγαπούσε τόσο πολύ,
και να τη νιώσω;
Πρέπει να προσπαθήσεις.
Αλλά θα προσπαθήσεις μαζί μου;
Θες να έρθω κι εγώ;
- Ναι. - Όχι.
Τι; Γιατί όχι;
Δεν μπορώ.
Απλώς δεν μπορώ.
Τι θα πει ο κόσμος;
Γάμα τον κόσμο. Ποιος νοιάζεται για τον κόσμο;
Εγώ. Κι εσύ θα έπρεπε.
Δεν γίνεται να βάλουμε τα καλά μας και να βγούμε στην πόλη μαζί.
Όχι, συγγνώμη.
Συγγνώμη.
Ήταν…
Ήταν μια χαζή ιδέα.
Συγγνώμη.
ΤΖΟΡΝΤΑΝ ΞΕΡΩ ΟΤΙ ΤΟ ΠΑΡΑΚΑΝΑ.
ΑΛΛΑ ΘΕΛΩ ΝΑ ΣΕ ΔΩ. ΓΙΑ ΝΑ ΜΗ ΜΕΙΝΕΙΣ ΜΟΝΗ ΑΠΟΨΕ;
Η μαμά μου λατρεύει μια έκφραση.
"Να έχεις πιο πολλά από όσα δείχνεις, να λες πιο λίγα από όσα γνωρίζεις".
Ακολουθούσα τυφλά αυτήν τη συμβουλή,
προστατεύοντας όχι μόνο όσα είχαμε, αλλά το πώς ένιωθα.
Κάποιες φορές το έκρυβα τόσο καλά, που δεν το έβλεπα ούτε εγώ.
Κυρία Μπουσέ.
Δεν σε ένοιαζε τι θα πει ο κόσμος;
Με ένοιαζε.
Αλλά μετά θυμήθηκα τη γαλλική φράση "Γάμα τον κόσμο".
Σωστά.
Πάμε;
Ελπίζω να μην είναι ανάρμοστο, αλλά η κόρη του αφεντικού είναι ωραία περιποιημένη.
Βγάλε καμιά καλή φωτογραφία αυτήν τη φορά, ναι;
Υποτιτλισμός: Γκέλη Τόγια